מספר פנימי: 479147
הכנסת התשע-עשרה

יוזמים:      חברי הכנסת	משה גפני
					יריב לוין
					אורי מקלב
					יעקב אשר
	
				פ/539/19			

הצעת חוק מבקר המדינה (שינוי סדרי ההצבעה), התשע"ג–2013
תיקון סעיף 1	1.	בחוק מבקר המדינה, התשי"ח–1958 [נוסח משולב], בסעיף 1(ב), במקום הקטע החל במילים "לא הצביע רוב כאמור בעד מועמד אחד בהצבעה השניה" ועד המילים "ההצבעות הנוספות" יבוא "בהצבעה השנייה יועמדו לבחירה רק שני המועמדים שקיבלו את קולותיהם של מספר חברי הכנסת הגדול ביותר בהצבעה הראשונה; המועמד שבעד בחירתו הצביעו בהצבעה השנייה".	
דברי הסבר
מבקר המדינה נבחר בבחירות חשאיות בידי הכנסת. לפי הליך הבחירה בסעיף 1 לחוק מבקר המדינה, התשי"ח–1958 [נוסח משולב], כדי שייבחר מועמד בהצבעה הראשונה נדרש רוב של חברי הכנסת. אם לא היה לאחד המועמדים רוב מצביעים שנית, ובהצבעה השנייה מובאים שוב להצבעה כל המועמדים שהיו בהצבעה הראשונה, ושוב נדרש רוב לבחירה במועמד אחד. בהצבעה השלישית ובכל הצבעה נוספת לא יועמד לבחירה המועמד שבעדו הצביע בבחירה הקודמת מספר חברי הכנסת הקטן ביותר. 
בהצעת חוק זו מוצע לתקן את הליך הבחירה של מבקר המדינה. לפי המוצע, בהצבעה השנייה יועמדו לבחירה רק שני המועמדים שקיבלו את קולותיהם של מספר חברי הכנסת הגדול ביותר בהצבעה הראשונה. המועמד שייבחר הוא מי שקיבל את רוב קולותיהם של חברי הכנסת המשתתפים בהצבעה, ולא רוב של חברי הכנסת כפי שנדרש בהצבעה הראשונה. 
הליך בחירה המוצע ימנע את הסרבול שבהליך הבחירה הקיים ויביא לכך שניתן יהיה לבחור מועמד כבר בהצבעה השנייה, אך כאמור אין בו כדי לשנות את דרישת הרוב הקבועה לגבי ההצבעה הראשונה. 
הצעת חוק זהה הונחה על שולחן הכנסת השמונה-עשרה על ידי חבר הכנסת משה גפני וקבוצת חברי הכנסת (פ/4351/18; כ-497).
---------------------------------
הוגשה ליו"ר הכנסת והסגנים
והונחה על שולחן הכנסת ביום
ב' בניסן התשע"ג – 13.3.13